kardosdrur/scandi-wiki huggingface dataset:
Noma (flertydig)

Noma eller NOMA kan henvise til:
 Noma – restaurant i København
 Noma (sygdom) – (Cancrum Oris)
 Noma (Florida) – by i delstaten Florida
 New Orleans Museum of Art – Kunstmuseum i New Orleans
 USS Noma (SP-131) – Yacht i USN fra 1917–19
Johann Anton André

Johann Anton André (født 6. oktober 1775 i Offenbach am Main, død 6. april 1842 sammesteds) var en tysk komponist og musikforlægger, bedst kendt for sin rolle i forskningen af Mozarts musik.

André var søn af den produktive musiker og komponist Johann André (1741-1799), hvis musikhandel han overtog efter dennes død, og købte de efterladte manuskripter af Mozarts enke Constanze.

Selv komponerede André såvel operaer som symfonier og messer.

Referencer

Eksterne henvisninger 

 

Klassiske komponister fra Tyskland
Personer fra Offenbach am Main
Tyskere i 1700-tallet
Tyskere i 1800-tallet
Joan Clarke

Joan Elisabeth Lowther Murray, MBE (født Clarke; 24. juni 1917 i West Norwood, død 4. september 1996 i Headington) var en britisk kryptoanalytiker og numismatiker, kendt for sit arbejde i Bletchley Park med at dekryptere meddelelser under Anden Verdenskrig, sammen med blandt andre Alan Turing.

I 1946 blev hun udnævnt til Member of the Order of the British Empire (MBE).
I filmen The Imitation Game fra 2014 blev hun spillet af Keira Knightley.

Referencer 

Numismatikere
Kvindelige matematikere
Personer tildelt Member of the Order of the British Empire
Hendrik Willem Mesdag

Hendrik Willem Mesdag (født 23. februar 1831 i Groningen, død 10. juli 1915 i Haag) var en hollandsk marinemaler.

Liv og gerning 
Han var søn af bankmand Klaas Mesdag og hans kone Johanna Wilhelmina van Giffen. Mesdag blev opmuntret af sin fader, en amatørmaler, til at studere kunst. Han giftede sig med Sina van Houten i 1856, og da de arvede en formue fra hendes fader, trak Mesdag sig tilbage fra sit arbejde i en bank i en alder af 35 år for at forfølge en karriere som maler.

Han studerede i Bruxelles under Willem Roelofs og i 1868 flyttede han til Haag for at male havet. I 1870 udstillede han på Paris-Salonen og vandt guldmedalje for "The Breakers i Nordsøen".

I 1880 modtog han et forskud fra et belgisk selskab for at male et panorama, der viste udsigten over landsbyen Scheveningen ved Vesterhavet nær Haag. Med hjælp fra Sina og studerende afsluttede han den enorme maleri (Panorama Mesdag) - 14 m højt og 120 m i omkreds - i 1881. Imidlertid var moden med panoramaer ved at være slut, og da virksomheden bag gik fallit i 1886, købte Mesdag maleriet på auktion og finansierede derefter dets driftstab fra hans egen lomme.

Han sluttede sig til kunstforeningen i Haag (Pulchri Studio) og blev i 1889 valgt til formand. I 1903 gav han sit hus på Laan van Meerdervoort og sin samling af malerier til Nederlandene; huset er nu Museum Mesdag.

Litteratur 
 Hendrik Willem Mesdag, The painter of the North Sea. With etchings a. descript. text by Zilcken. The text translated from the dutch [1897]

Eksterne henvisninger 
 "Mesdag, Hendrik Willem" (Salmonsens Konversationsleksikon, 2. udgave, bind XVI, s. 980)

Malere fra Nederlandene
Bamse og heksens datter

Bamse og heksens datter er en svensk animeret eventyrfilm for børn fra 2016 baseret på seriefiguren Bamse.

Medvirkende

Øvrige danske stemmer 
 Trine Appel
 Sigurd Holmen Le Dous
 Jette Sievertsen
 Johannes Nymark
 Annevig Schelde Ebbe
 Fredrik Keller
 Lucas Lomholt Eriksen
 Benjamin Kitter
 Mette Marckmann
 Mia Aunbirk
 Eva Paludan
 Daniel Vognstrup Jørgensen
 Thora Marie Lind Wilhardt
 Bjarne Antonisen
 Rasmus Lindholm Kirk
 Kenneth M. Christensen
 Andrea Chacon Hansen
 Marie Dietz
 Gustav Lindhof Vindeby

Kilder

Eksterne henvisninger 
 

Animationsfilm fra Sverige
Svenske film fra 2016
Svensksprogede film
Ole Rasmussen (fodboldspiller, født 1960)

Ole Rasmussen (født 3. september 1960) er en dansk tidligere fodboldspiller og -træner.

Karriere 
Han fik sin debut for Boldklubben Frem den 13. maj 1979, da han blev skiftet ind i stedet for Steen Bo Nielsen i det 69. minut mod Ikast.

Han spillede sin sidste kamp for Frem den 16. august 1989 i en pokalkamp ude mod Ølstykke, som Frem vandt 1-2.

Personlige forhold 
Han er uddannet bankmand.

Referencer

Eksterne henvisninger 
 

Fodboldspillere fra Danmark
Fodboldspillere fra Boldklubben Frem
Fodboldspillere fra Kastrup Boldklub
Fodboldspillere fra Fremad Amager
Fodboldtrænere fra Danmark
Fodboldtrænere fra Boldklubben Frem
Georg Friedrich Baur

Georg Friedrich Baur (født 3. november 1768 i Altona, død 14. marts 1865 sammesteds) var en tysk købmand, efter hvem Baurs Park i Hamburg-Blankensee er opkaldt.

Karriere 
Baur gik på gymnasiet Christianeum, der var blevet grundlagt i 1738 i det nuværende Hamburg-Othmarschen. Fra 1783 til 1786 studerede han jura i Göttingen og Kiel. Derpå slog han sig ned som købmand.

Han giftede sig med sin kusine Marianne Heise, datter af senator og senere borgmester i Hamborg, Johann Arnold Heise. De fik ti børn.

Sammen med sin bror Johann Heinrich Baur ledede han den handelsvirksomhed, som deres oldefar havde grundlagt, nu under navnet J.H. & G.F. Baur. Under deres ledelse voksede virksomheden, og den opnåede efterhånden international anseelse gennem finansielle transaktioner med nordeuropæiske lande. Efter hans brors tidlige død blev hans svoger kompagnon, men senere styrede Baur virksomheden alene og gjorde senere sine sønner Georg Friedrich og Franz Johannes til partnere i firmaet. Baur erhvervede sig i 1804 en langstrakt grund på Palmaille, en af Altonas ældste gader, hvor han lod opføre flere huse tegnet af C.F. Hansen i nyklassicistisk stil, først nr. 49 til sig selv og senere til sine børn. I 1807 købte han sin brors ejendom i Hamburg-Nienstedten. Han indtrådte i Altonas Kommerskollegium i 1837, i 1840 blev han udnævnt til kongelig dansk etatsråd, og i 1847 – i anledning af hans guldbryllupsdag – blev han udnævnt til konferensråd. I den forbindelse udnævnte Christian-Albrechts-Universität zu Kiel ham til æresdoktor.

Familie 
Baurs farfar, Johann Daniel Baur (1700-1774), var borgmester i Altona. Han var flyttet til byen fra Stuttgart i 1723. Hans forældre var velhavende og ansete borgere. Hans far, Johann Heinrich Baur (1730-1819), var købmand og viceborgmester i Altona.

Johann Martin Lappenberg giftede sig med Baurs datter Emilie; efter hendes død giftede han sig med hendes lillesøster Marianne.

Georg Friedrich Baur begravet ved Christianskirche i Hamburg-Ottensen på familien Baurs gravsted.

Baurs Park 
Som minde om G.F. Baur findes blandt andet Baurs Park, som han fik den franske havearkitekt Joseph-Jacques Ramée til at tegne. Parken regnes blandt Ramées mesterværker.

Referencer 

Købmænd
Erhvervsfolk fra Tyskland
Personer fra Altona
Tyskere i 1700-tallet
Tyskere i 1800-tallet
Konferensråder fra Danmark
Æresdoktorer
Jurister fra Tyskland
Anders Nielsen (fodboldspiller, født 1970)

Anders Nielsen (født 6. december 1970) er en dansk fodboldspiller, der spillede for en række belgiske klubber. Han har senest været træner for BK Marienlyst.

Klubkarriere 
Han startede sin karriere som amatør i Danmarksserieklubben Nakskov BK og 2. divisionsklubberne Helsingør IF og Hellerup IK.

Belgien 
Han skiftede i 1994 til belgisk fodbold, hvor han spillede professionelt for K. Sint-Truidense V.V., Club Brugge K.V., K.A.A. Gent, Royal Antwerp FC, K. Beringen-Heusden-Zolder, K.V. Red Star Waasland og JV De Pinte. Mens han spillede for Gent, blev han udlejet til AC Omonia, som han vandt Cyperns førstedivision i fodbold 2000-01 med, og AGF.

Han stoppede sin aktive karriere i 2007.

Landsholdskarriere 
Han spillede en kamp for Danmarks B-fodboldlandshold den 13. august 1996, da han startede inde og spillede i første 72 minutter i en kamp mod Sverige.

Trænerkarriere 
Han blev i 2009 deltidstræner i Odense Boldklub. Han var samtidig salgskonsulent i BK Marienlyst. I 2011 blev han fuldtidstræner i BK Marienlyst. Han droslede ned i løbet af 2014-15-sæsonen og stoppede i sommeren 2015.

Referencer

Eksterne henvisninger 
 AndersNielsen.be
 
 Anders Nielsen på dansk fodbold.com
 Anders Nielsen på WorldFootball.net
 Profil på rafcmuseum.be

Fodboldspillere fra Danmark
Fodboldspillere fra Nakskov Boldklub
Fodboldspillere fra Helsingør Idrætsforening
Fodboldspillere fra Hellerup IK
Fodboldspillere fra Sint-Truidense V.V.
Fodboldspillere fra Club Brugge
Fodboldspillere fra KAA Gent
Fodboldspillere fra AC Omonia
Fodboldspillere fra AGF
Fodboldspillere fra Royal Antwerp FC
Fodboldspillere fra Waasland-Beveren
Fodboldtrænere fra Danmark
Fodboldtrænere fra Odense Boldklub
Fodboldtrænere fra Boldklubben Marienlyst
Eigil Nielsen (fodboldspiller, født 1948)

Eigil Nielsen (født 6. december 1948 i Tårs, Hjørring, død 26. december 2019) var en dansk fodboldspiller, der spillede som midtbane i 1960'erne, 1970'erne og 1980'erne.

Karriere 
Nielsen startede sin karriere i 1966 i Hjørring, før han skiftede til Kjøbenhavns Boldklub i 1970. Han skrev under med den schweiziske klub Winterthur i 1971 og spillede her indtil 1973, da han returnerede til Hjørring. Han vendte tilbage til Schweiz i 1977, da han skiftede til Basel. I 1978 skiftede han til Luzern, hvor han spillede frem til sit karrierestop i 1981. 

Han spillede 10 kampe for . Han fik sin debut for landsholdet den 28. juli 1971 i Danmarks 3-2-sejr over i  i Parken, København. Han spillede sin sidste landskamp den 23. august 1975 i et 6-1-nederlag til  i Bukarest.

Referencer

Eksterne henvisninger 
 

Fodboldspillere fra Danmark
Fodboldspillere fra Hjørring IF
Fodboldspillere fra Kjøbenhavns Boldklub
Fodboldspillere fra FC Winterthur
Fodboldspillere fra FC Basel
Fodboldspillere fra FC Luzern
Eigil Nielsen

Eigil Nielsen kan være:

 Eigil Nielsen (fodboldspiller, født 1918) – dansk fodboldspiller (1918-2000)
 Eigil Nielsen (fodboldspiller, født 1948) – dansk fodboldspiller (1948-2019)
 Eigil Nielsen (palæontolog) – dansk palæontolog (1910-1968)
Mosby Station

Mosby Station (Mosby stasjon) var en jernbanestation på Sørlandsbanen, der lå i Mosby i Kristiansand kommune i Norge. Stationen åbnede 18. november 1895 som en del af den smalsporede Setesdalsbanen fra Kristiansand til Byglandsfjord. Stationens bygninger blev tegnet af Paul Due.

Mosby havde billetkontor, ventesal og afdeling for gods samt et eget das. På første sal i stationsbygningen var der tjenestebolig for stationsmesteren med to værelser, køkken og forrådskammer. I modsætning til de øvrige stationsbygninger blev Mosby Station udstyret med en særlig ventesal for kvinder, formentlig fordi stationen blev benyttet af de mange kvinder, der arbejdede på Høie Fabrikker, og fordi Mosby var et udflugtsmål for det bedre borgerskab i Kristiansand.

I 1912 blev der opført et særskilt pakhus. Stationsbygningen fik isat vinduer ud mod sporet, og taget blev forhøjet. I 1938 blev stationen en del af Sørlandsbanen, da denne blev forlænget til Kristiansand. Mosby blev nedgraderet til trinbræt 17. oktober 1988 og nedlagt 28. maj 1989. Den blev imidlertid genoprettet 19. august 1991 for atter at blive nedlagt 15. august 1995. Stationsbygningen bruges i dag til forretninger og er fredet udvendigt.

Litteratur

Eksterne henvisninger 

 Mosby stasjon  hos Norske jernbanestasjoner
 Mosby stasjon  hos Rom Eiendom

Stationer på Sørlandsbanen
Nedlagte jernbanestationer i Norge
Etableret i 1895
Jernbanestationer i Agder
Nakksjø Station

Nakksjø Station (Nakksjø stasjon) er en tidligere jernbanestation på Sørlandsbanen, der ligger i Drangedal kommune i Norge.

Stationen åbnede 2. december 1927 med navnet Naksjø, men stavemåden blev ændret Nakksjø i november 1945. Stationen blev gjort ubemandet 21. november 1969, hvor den blev fjernstyret. Betjeningen med persontog ophørte 24. juni 2000, og den tidligere station fungerer i dag som krydsningsspor.

En stationsbygning fra 1928, der blev opført efter tegninger af NSB Arkitektkontor, er revet ned. En relæbygning fra 1966, der også havde ventesal, og som blev tegnet af Arvid Sundby står stadig. En tidligere stationsmesterbolig, der blev tegnet af Gudmund Hoel og Bjarne Friis Baastad, er solgt fra.

Litteratur

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1927
Jernbanestationer i Telemark
Oggevatn Station

Oggevatn Station (Oggevatn stasjon) er en tidligere jernbanestation på Sørlandsbanen, der ligger i Oggevatn nær indsøen Ogge i Birkenes kommune i Norge.

Stationen åbnede 22. juni 1938 som en del af banen mellem Nelaug og Grovane. Den blev fjernstyret 16. november 1970 og gjort ubemandet året efter. Betjeningen med persontog ophørte 28. maj 1989, og den tidligere station fungerer i dag som krydsningsspor.

Stationsbygningen blev tegnet af Gudmund Hoel og Bjarne Friis Baastad. Den var af samme type som ved Brøsjø. Bygningen blev revet ned i efteråret 2009.

Litteratur

Eksterne henvisninger

Noter 

Stationer på Sørlandsbanen
Jernbanestationer i Norge uden persontrafik
Etableret i 1938
Jernbanestationer i Agder
Kenni Olsen

Kenni Olsen (født 11. juni 1985) er en dansk tidligere fodboldspiller. Han spillede senest for Herlev IF.

Personlige forhold 
Hans tvillingebror er AGF-spilleren Danny Olsen.

Referencer

Eksterne henvisninger 
 

Fodboldspillere fra Danmark
Fodboldspillere fra Akademisk Boldklub
Fodboldspillere fra FC Nordsjælland
Fodboldspillere fra Herlev IF
Victor Wagner

Victor Wagner Pedersen (født 18. marts 1996) er en dansk fodboldspiller der spiller for Varde IF.

Karriere 
Victor Wagner startede sin karriere i Esbjerg fB, inden han i sommeren 2013 skiftede til Wolverhampton F.C. på en etårig ungdomskontrakt på option på et års forlængelse. Efter et år i Wolverhampton skiftede han tilbage til Esbjerg fB, hvor han spillede i efteråret 2014.

Varde IF 
Han spillede i foråret 2015 for Varde IF i 2. division.

FC Vestsjælland 
Den 6. juli 2015 blev det offentliggjjort, at Wagner havde skrevet under på en toårig kontrakt med FC Vestsjælland. Han fik sin debut i ligaen den 25. juli mod Silkeborg IF. Han scorede sit første mål mål for FC Vestsjælland i en pokalkamp mod Frem Sakskøbing.

Thisted FC 
Han skiftede den 7. februar 2016 til Thisted FC.

Nybergsund IL-Trysil 
Den 1. juli 2016 skiftede Wagner til Nybergsund IL-Trysil.

Han var i 2017-sæsonen fast startende i klubbens forsvar. Han forlod imidlertid Nybergsund i løbet af 2018.

Han var i sommeren 2018 til prøvetræning i AC Horsens, hvilket dog ikke resulterede i en kontrakt. I september 2018 var han til prøvetræning i FC Fredericia.

Næstved Boldklub 
Wagner var i januar 2019 til prøvetræning i Næstved Boldklub i et forsøg på at tilspille sig en kontrakt. Den 31. januar 2019 blev det så offentliggjort, at Wagner skiftede hertil på en fri transfer.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra Wolverhampton Wanderers F.C.
Fodboldspillere fra Varde IF
Fodboldspillere fra FC Vestsjælland
Fodboldspillere fra Thisted FC
Fodboldspillere fra Nybergsund IL
Fodboldspillere fra Næstved BK
Noma (sygdom)

Noma eller cancrum oris er en type koldbrand i munden og ansigtet som særligt rammer børn. Der var omkring 140.000 tilfælde årligt i 2003 med 90 % dødelighed. Noma skyldes en polymikrobiel infektion. Sygdommen har tidligere optrådt i mange områder af verden, men findes i dag stort set kun i ulande, særligt i Afrika.

Det er oftest børn under seks år med svækket immunsystem på grund af underernæring som angribes, tit i forbindelse med mæslinger. Det begynder med et åbent sår i munden som vokser og ødelægger knoglerne og vævet i ansigtet. Derved efterlades vansiringer og huller i ansigtet, som giver store både fysiske og psysiske men.

Referencer 

Børnesygdomme
Infektionssygdomme
Theis F. Rasmussen

Theis Frydenlund Rasmussen (født 12. juli 1984), kendt som Theis F. Rasmussen, er en dansk tidligere fodboldspiller.

Karriere 
Han startede sin karriere i 1. divisionsklubberne B.93 og Akademisk Boldklub. Han skiftede til 1. divisionsrivalerne Vejle Boldklub i 2005 og hjalp klubben med at rykke op i Superligaen. Vejle købte den erfarne målmand Jan Hoffmann, hvilket efterlod Rasmussen med markant mindre spilletid, hvorfor han forlod klubben i vinteren 2007. Han fortsatte sin karriere som amatør i BK Frem, men skiftede videre til Superligaklubben FC Nordsjælland i marts 2008.

Han forlod klubben i december 2008 for at søge mere spilletid andetsteds. Han skrev under med 1. divisionsklubben Kolding FC i januar 2009, men skader tvang ham til at stoppe i klubben i august 2009.

Landsholdskarriere 
Han har spillet seks kampe for Danmarks U/21-fodboldlandshold og var med til at spille holdet til U/21 Europamesterskabet i fodbold 2006.

Referencer

Eksterne henvsininger 
 

Fodboldspillere fra Danmark
Fodboldspillere fra Fremad Amager
Fodboldspillere fra B.93
Fodboldspillere fra Akademisk Boldklub
Fodboldspillere fra Vejle Boldklub
Fodboldspillere fra Boldklubben Frem
Fodboldspillere fra FC Nordsjælland
Fodboldspillere fra Kolding FC
Restaurant Frederikshøj

Restaurant Frederikshøj (tidligere Frederikshøj Kro) er en dansk restaurant, der ligger umiddelbart syd for Mindeparken i Aarhus. Den har siden juli 2022 haft to stjerner i Michelinguiden.

Historie 
I over 200 år har der været traktørvirksomhed fra adressen på Oddervej, hvor den fra starten var ejet af Marselisborg Slot.

I 2006 overtog Palle Enevoldsen driften af Frederikshøj og optog kokken Wassim Hallal som kompagnon i 2009.  I december 2011 trådte Enevoldsen ud af ejerskabet af restauranten, og Wassim Hallal fortsatte som køkkenchef og eneejer.

I 2011 blev Frederikshøj af Den danske Spiseguide kåret til årets bedste restaurant i Danmark.

26. februar 2015 gik en stor drøm i opfyldelse for Wassim Hallal, da Restaurant Frederikshøj blev tildelt én stjerne i Michelinguiden. Det er den siden blevet hvert år.

Anerkendelse 
 2012 – årets restaurant i Danmark
 2015 – én stjerne i Michelinguiden
 2022 – to stjerner i Michelinguiden

Referencer

Eksterne henvisninger 
 Restaurant Frederikshøjs officielle hjemmeside
 Frederikshøj Kro på aarhuswiki.dk

Restauranter i Aarhus
Danske restauranter med Michelin-stjerne
Martin Rauschenberg

Martin Rauschenberg Brorsen (født 15. januar 1992) er en dansk professionel fodboldspiller, der spiller for Gefle IF som forsvarsspiller.

Karriere 
Rauschenberg spillede i Gredstedbro Boldklub, indtil han som 12-årig skiftede til samarbejdsklubben Esbjerg fB.

Han startede sin seniorkarriere i Esbjerg fB, for hvem han spillede fire kampe i Superligaen 2010-11. Den 31. januar 2017 blev han udlejet til Stjarnan i Úrvalsdeild for resten af 2013. Han blev efterfølgende fritstillet fra sin kontrakt med Esbjerg fB og skrev under på en permanent kontrakt med Stjarnan for resten af 2014.

I januar 2015 skrev Rauschenberg under på en treårig kontrakt med Gefle IF. Han fik sin debut i Fotbollsallsvenskan den 5. april 2015 i sæsonpremieren mod Falkenbergs FF, som Gefle vandt med 2–0.

Landsholdskarriere 
Han fik sin debut i landsholdssammenhæng, da han blev skiftet ind i det 75. minut i stedet for Morten Koch Nielsen på Danmarks U/16-fodboldlandshold den 29. april 2008 ude mod Estland, som Danmark vandt 0-1.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra Stjarnan
Fodboldspillere fra Gefle IF
Byens Symfoni

Byens Symfoni er et amatørsymfoniorkester med basis i Storkøbenhavn. Orkestret er stiftet i 1925 som Studentermusikforeningens Orkester. Navnet blev ændret i 2012 bl.a. fordi orkestret længe havde optaget medlemmer med alle mulige baggrunde.

Historie
Egentlig opstod orkestret på baggrund af et skoleorkester, der i 1922 var oprettet på Ordrup Gymnasium. Medlemmer derfra spillede videre i et ensemble de kaldte Collegium musicum. I 1924 dannedes Studentermusikforeningen, der havde som formål at skaffe studerende ved Københavns Universitet musikalske oplevelser. D. 29. april 1925 afholdt foreningen sin første koncert med deltagelse af bl.a. dette Collegium musicum, som derefter kaldte sig Studentermusikforeningens orkester.

I de første år spillede man under ledelse af bl.a. Johan Hye Knudsen, Kai Aage Bruun, Mogens Wøldike og Jens Schrøder. Senere har også Lavard Friisholm, Gerhard Schepelern og Peter Ernst Lassen været tilknyttet som dirigent.

I dag
Ensemblet består i øjeblikket af ca. 30-40 aktive medlemmer. Det arbejder årligt i 2-3 perioder, der hver afsluttes med en til to koncerter. Orkestret har ikke fast dirigent, men engagerer skiftende dirigenter for hver periode, ligesom det ofte arbejder sammen med professionelle solister. I de senere år (op til 2017) drejer det sig f.eks. om dirigenterne Henrik Goldschmidt, Kristoffer Kaas, Kaisa Roose, Frans Rasmussen og Jørgen Fuglebæk og om solister som Jakob Kullberg, Andrea Pelligrini og Niklas Walentin.

Repertoiret har gennem tiden omfattet kendte større og mindre værker fra 17- 18- og 1900-tallet, men af og til helt nye værker.

Kilder m.m. 
Orkestrets netsted 
Studentermusikforeningen 50 år - Jubilæumsskrift i anledning af Studentermusikforeningens jubilæum i 1975

Amatørsymfoniorkestre fra Danmark
Musik i København
Den danske Spiseguide

Den danske Spiseguide er en dansk guide med anmeldelser og anbefalinger af omkring 300 restauranter i Danmark. Den blev første gang udgivet i 1978 af Bent Ole Christensen. Guiden udkommer årligt som bog og app.

Historie 
Bent Ole Christensen kørte rundt i Danmark for at spise på restauranter, men manglede et sted hvor han kunne finde og dele tips til gode steder. Derfor kontaktede han den franske Michelinguiden, om de ikke ville udkomme med danske restauranter. Franskmændene afviste dog, da de ikke mente at det gastronomiske niveau i Danmark, berettigede til at komme i guiden. Derfor kontaktede han japanske Toyo Tire & Rubber Company, en konkurrende dækproducent til Michelin, og de var med på at skabe Toyo-guiden. Den første guide udkom i 1978, og havde under 100 danske restauranter med, der var bedømt fuldstændig på samme måde som i Michelinguiden. Igennem årene har guiden ændret navn nogle gange på grund af nye navnesponsorer som Eurocard, Hjulcenteret og senest Gudme Raaschou Bank.

Udover at udgive guiden, har Den danske Spiseguide siden 1992 hvert år uddelt priserne som "årets bedste" i kategorier som mad og vin, dessert, tjenere, chefkokke og helhedsoplevelser.

Referencer

Eksterne henvisninger 
 Den danske Spiseguides officielle websted 

Bøger
Restaurantguider
Spiseguide
Etableret i 1978
Allen Leech

Alan "Allen" Leech (født 18. maj 1981) er en irsk skuespiller, kendt for rollen som Tom Branson i tv-serien Downton Abbey.

Udvalgt filmografi

Film 
 Cowboys & Angels (2003) – Vincent Cusack
 The Imitation Game (2014) – John Cairncross
 Bohemian Rhapsody (2018)

Tv-serier 
 Rome (2007, 8 afsnit) – Marcus Vipsanius Agrippa
 Sex, magt og intriger (2010, 2 afsnit) – Francis Dereham
 Downton Abbey (2010–2015; 45 afsnit) – Thomas "Tom" Branson

Eksterne henvisninger 

 

Skuespillere fra Irland
Filmskuespillere fra Irland
Tv-skuespillere
Teaterskuespillere fra Irland